A sección de baloncesto do **RCD Espanyol** foi un equipo profesional español con sede na cidade de Barcelona, Cataluña. Durante a segunda metade da década de 1980 xogou na Liga ACB, até que en 1991 se fusionou co CB Granollers. O seu maior éxito foi a consecuión da Copa do Rei en 1941 ao vencer na final por 35−20 ao Hospitalet.

Historia
--------

A sección de baloncesto do RCD Espanyol foi fundada en 1923 e extinguida en 1989. En 1923, por tanto, o club converteuse nun dos primeiros clubs deportivos de Cataluña con equipo de baloncesto. En 1923 participou no primeiro Torneo Rexional. Cómpre destacar que o primeiro punto anotado no devandito campionato logrouno o xogador do Espanyol Bagués ao anotar un tiro libre. Desde 1924 a 1927 o club non participou en ningún torneo oficial, até que o fixo na temporada 1927−28 no Campionato de Segunda Categoría, proclamándose campión desta e ascendendo á Primeira División. Na temporada 1928−29 quedou en quinto posto da clasificación e na 1929−30 terceiro.

Nas temporadas 1930−31 e 1931−32 a sección proclamouse Campión de Cataluña. Nas tempadas 1932−33 e 1933−34, porén, foi subcampión deste mesmo torneo. Na temporada 1940-41 participou nos Campionatos Nacionais que se disputaron en Madrid, proclamándose Campión de España ao derrotar na final a outro club catalán, o CB L'Hospitalet. Na temporada 1941−42, o equipo quedou en sétimo lugar porque moitos dos seus mellores xogadores pasaron a outros clubs. Este feito fixo que durante as seguintes tempadas as actuacións dos branquiazuis non fosen todo o boas que deles cabía esperar e acabou descendendo á Segunda Categoría. Permaneceu na Segunda Categoría desde o 1946 até o 1950, cando se gañaron 25 dos 26 partidos xogados e logrou o ascenso á Primeira Categoría. No palmarés do Espanyol de baloncesto figuran pois, dous Campionatos de Cataluña en 1930−31 e 1931−32 e un Campionato de España en 1940−41.

O Espanyol regresaría á elite na década de 1980, sendo estes os mellores anos da sección. Militou cinco tempadas na Liga ACB, e contou con xogadores como Mike Phillips, Ferran Martínez, Albert Illa, Jordi Freixanet, Toni Tramullas, Manel Bosch, Óscar Cervantes, Pepe Collins ou Santi Abad. Nesa época o equipo disputaba os seus partidos no Palau Municipal d'Esports de Barcelona (do catalán: *Palacio Municipal dos Deportes de Barcelona*). O equipo chegou a disputar a Copa Korać na temporada 1986−87, mais descendeu na temporada 1988−89, o que acabou precipitando a súa desaparición. Cómpre destacar que 1988 a sección foi comprada pola empresa Unipublic, desvinculándose definitivament do club. Finalmente, esta fusionase co Granollers antes de desparecer definitivamente.

Patrocinios
-----------

Por motivos de patrocinio, o club tivo diversos nomes ao longo da súa estancia na Liga ACB:

* **Español** (1984−1985)
* **Español Júver** (1985−1986)
* **Gin MG Sarriá** (1986−1987)
* **Grupo IFA RCD Español** (1987−1988)
* **Grupo IFA Español** (1988−1989)

Xogadores
---------

### Destacados

* España Santi Abad
* España Manel Bosch
* España Óscar Cervantes
* España Jordi Freixanet
* España Albert Illa
* España Ferran Martínez
* España Herminio San Epifanio
* España Toni Tramullas
* Estados Unidos Victor Anger
* Estados Unidos Ken Austin
* Estados Unidos Jack Haley
* Estados Unidos Mike Phillips
* Estados Unidos Claude Riley
* Estados Unidos Vernon Smith
* Estados Unidos Dale Solomon
* Guinea Ecuatorial Pepe Collins

Historial
---------

| Ano | Nivel | Liga | Pos. | V–D | Copa do Rei | Outras copas | Competicións europeas |
| --- | --- | --- | --- | --- | --- | --- | --- |
| 1929–58 | Copa do Rei | Unha vez campión (1940–41) |
| 1957–58 | 1 | 1ª División | 7th | 7–11 |  |  |  |
| 1958–59 | 1 | 1ª División | 7th | 10–14 |  |  |  |
| 1959–60 | 1 | 1ª División | 9th | 12–1–15 | Primeira rolda |  |
| 1960–61 | 1 | 1ª División | 10º | 6–16 | Semifinais |  |  |
| 1961–62 | 1 | 1ª División | 5º | 10–8 | Cuartos de final |  |  |
| 1962–82 | Lower divisions |
| 1967–68 | 2 | 2ª División | 2º | 13–8 |  |  |  |
| 1968–69 | 2 | 2ª División | 1º | 24–1–3 |  |  |  |
| 1969–70 | 1 | 1ª División | 12º | 3–1–18 |  |  |  |
| 1970–71 | 2 | 2ª División | 3º | 15–1–10 |  |  |  |
| 1971–72 | 2 | 2ª División | 6º | 9–13 |  |  |  |
| 1972–73 | 2 | 2ª División | 9º | 13–15 |  |  |  |
| 1973–74 | 2 | 2ª División |  |  |  |  |  |
| 1974–75 | 2 | 2ª División | 10º | 7–1–14 |  |  |  |
| 1975–76 | 3 | 3ª División | 1º | 24–4 |  |  |  |
| 1976–77 | 3 | 3ª División | 5º | 16–1–9 |  |  |  |
| 1977–78 | 3 | 3ª División | 1º | 23–7 |  |  |  |
| 1978–79 | 3 | 2ª División | 8º | 15–15 |  |  |  |
| 1979–80 | 3 | 2ª División |  |  |  |  |  |
| 1980–81 | 3 | 2ª División | 2º | 18–8 |  |  |  |
| 1981–82 | 3 | 2ª División |  |  |  |  |  |
| 1982–83 | 2 | 1ª División B | 6º | 13–1–11 |  |  |  |
| 1983–84 | 2 | 1ª División B | 1º | 21–5 |  |  |  |
| 1984–85 | 1 | ACB | 12º | 12–18 |  | Copa Príncipe | SR |  |
| 1985–86 | 1 | ACB | 12º | 16–17 |  | Copa Príncipe | CF |  |
| 1986–87 | 1 | ACB | 14º | 15–17 |  | Copa Príncipe | OF | **3** Copa Korać | SR | 3–1 |
| 1987–88 | 1 | ACB | 16º | 8–24 |  | Copa Príncipe | OF |  |
| 1988–89 | 1 | ACB | 8º | 22–16 | Primeira rolda |  |  |
|

Notas
-----

1. ↑  "Espanyol: 20 años del adiós perico (I)". *acb.com*. Arquivado dende o orixinal o 06 de xaneiro de 2017. Consultado o 10 de setembro de 2021.

Véxase tamén
------------

### Outros artigos

* CB Granollers

### Ligazóns externas

* Páxina web oficial do RCD Espanyol